Source: http://www.bihon.ro/baschetbalistii-de-la-csm-oradea-sunt-invincibili-in-noul-an/1606784
Timestamp: 2017-02-22 17:20:39+00:00

Document:
Baschetbaliștii de la CSM Oradea sunt invincibili în noul an - BIHON
Joburi Publi24 Romimo Bestauto BIHON Bihon CSM Oradea Baschetbaliștii de la CSM Oradea sunt invincibili în noul an Baschetbaliștii de la CSM Oradea sunt invincibili în noul an	De	Gavril Nutiu	la 11. ianuarie 2016 22:31	Reactualizat la: 11. ianuarie 2016 22:32	Radovan Markovic a fost MVP-ul meciului de la Târgu Jiu	CSM CSU Oradea a câştigat „restanţa” din tur cu Energia, scor 75-70. Echipa orădeană a obţinut cea de-a treia victorie consecutivă din acest an, după cele două obţinute în faţa Stelei CSM, în Cupa României. Meciul de la Târgu Jiu, contând pentru etapa a 5-a a Ligii Naţionale, a fost dominat în marea majoritate a timpului de echipa noastră, succesul său fiind absolut meritat. Ambele formaţii au resimţit din plin oboseala acumulată, ele fiind nevoite să joace la doar 48 de ore după partidele din cupă. Oboseala jucătorilor a fost evidentă în special în ultimul sfert, când au abundat greşelile de ambele părţi.
Gazdele au câştigat la limită primul sfert, dar orădenii au trecut la conducere în debutul sfertului secund şi n-au mai cedat iniţiativa până în finalul întâlnirii. Markovic şi Lucic (cu trei coşuri consecutive de la distanţă) au mărit avantajul oaspeţilor la zece puncte, scor 20-30 (’16), dar Energia a „strâns” rezultatul până la pauză, scor 31-35. Impulsionaţi de inepuizabilul Rade Markovic, care a avut procentaje foarte bune în acest meci (100% la două puncte, 50% la trei puncte şi 75% la „libere”), jucătorii orădeni au mărit ecartul cu încă trei puncte la finele sfertului trei, scor 50-58, dar meciul nu era jucat.
Au gestionat bine finalul
© Echipa gazdă, renumită pentru revenirile extraordinare din ultimul sfert, a încercat din nou să recupereze handicapul. Energia a reuşit să egaleze pe fondul unor inexactităţi ale oaspeţilor, scor 70-70 (’37), prin coşul de la distanţă al ex-orădeanului Guţoaia. Ultimele minute au fost dramatice. Gorjenii nu rezistă tensiunii şi ratează atac după atac, pe fondul unei apărări inspirate a oaspeţilor, în timp ce echipa noastră a dat dovadă de mai multă luciditate. CSM CSU a punctat în ultimele două minute prin Barnette (o „liberă”), Zupan şi Franklin, care au stabilit scorul final, 70-75. Formaţia orădeană se impune astfel pe terenul unei echipe redutabile, care a scris istorie în cupele europene în sezonul trecut şi continuă să o facă şi în cel actual.
„E o victorie foarte importantă, pe un teren „greu”, cum este cel de la Târgu Jiu. Am avut unele temeri după efortul fizic şi mental imens depus de băieţi în meciul cu Steaua, dar mă bucur că echipa a trecut cu bine peste acest dificil test”, ne-a declarat antrenorul CSM CSU, Cristian Achim.
Sala „Voievod Litovoi” din Târgu Jiu
Spectatori: circa 400
Energia Târgu Jiu – CSM CSU Oradea 70-75 (15-14, 16-21, 19-23, 20-17)
Energia: Eziukwu 4, Diggs 9 (1×3), Mack 15 (3), Guţoaia 10 (2), Porter Troupe 10 (2), Horne 13 (3), Radosavljevic 9, Aktaş, Santa. Nu au jucat: Berca, Andrei, Sanda. Antrenor: Iannis Diamantakos. Asistent: Claudiu Alionescu
CSM CSU Oradea: Mandache 4, Barnette 10, Markovic 25 (3×3), Paşca 5 (1), Lucic 11 (3), Lupusavei, N. Barac, Zupan 11 (1), Nicolescu. Nu au jucat: Petrişor, Sg. Pop. Antrenor: Cristian Achim: Asistent: Milan Mitrovic
Arbitri: Dragoş Nicolae, Şerban Raşoga, Dragoş Stan. Comisar FR Baschet: Ion Olaru
Taguri: baschet masculin, CSM CSU Oradea, energia targu jiu, victorie	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
	CSM 
 CSM 
 CSM 
 CSM 

CSM 
 CSM